stanford-oval/wikipedia huggingface dataset:
Yhdysvaltain talousromahdus 2008

Yhdysvaltain talousromahdus 2008 oli vakava taloukriisi Yhdysvalloissa. Siihen liittyi pankkien lamaantuminen. Työttömyys lisääntyi ja teollisuustuotanto pieneni. Sen seurauksena puhkesi asuntolainakuplan myötä Subprime-kriisi. Tämän mukana muutkin maailman maat joutuivat lamaan. Tilanteen korjaamiseksi vuoden 2008 lopussa säädettiin erityinen asetus, Emergency Economic Stabilization Act of 2008, jolla valtio pyrki estämään pankkien konkursseja lunastamalla tuottamattomia lainoja veronmaksajien rahoilla.
Kriisin alussa puhkesi asuntolainakupla: selvisi, että pankit olivat luotottaneet asunnonostajia ylisuurilla lainoilla pankkien voittojen kasvattamiseksi. Vuonna 2009 julkaistun Deutsche Bankin arvion mukaan vuonna 2011 joka toisen yhdysvaltalaisen asunnonomistajan maksamatta oleva asuntolaina on suurempi kuin heidän ostamansa asunnon arvo. Liittovaltio otti 7. syyskuuta 2008 haltuunsa kaksi suurta asuntolainoittajaa, Fannie Maen ja Freddie Macin.
Monet kansalaiset menettivät asuntonsa ja työttömien osuus nousi ennätykselliseen kymmeneen prosenttiin.
Monissa Yhdysvaltojen kaupungeissa tyhjien ja hylättyjen asuntojen määrä kasvoi ennennäkemättömiin mittoihin. Jopa 5,4 miljoonaa asuntoa on tyhjillään maksamattomasta asuntolainasta johtuvan pakkolunastuksen vuoksi.[lähde? ]
Talousromahdus on myös korostanut taloudellisen epätasa-arvon merkitystä Yhdysvalloissa. Yhdysvaltain maatalousministeriön vuonna 2009 tekemän tutkimuksen mukaan joka kuudes amerikkalainen näkee ajoittain nälkää. Nälän pohjimmainen syy Yhdysvalloissa on köyhyys, mikä näkyy perustarpeiden kuten ruoan, suojan ja terveydenhuollon puutteena.
Lama vaikutti laajasti yhteiskunnan eri aloilla. Etenkin Yhdysvaltojen vanhakantainen autoteollisuus koki kovia ja on konkurssin partaalla.
Kriisin seurauksena Yhdysvallat velkaantui pahasti. Sen valtionvelka ylitti toista kertaa historiassa sata prosenttia bruttokansantuotteesta.
Wesley A. Clark

| Wesley A>  Clark |
| --- | --- |

Henkilötiedot
Syntynyt: 10. huhtikuuta 1927 New Haven, Connecticut, Yhdysvallat
Kuollut: 22. helmikuuta 2016 (88 vuotta) New York, New York, Yhdysvallat
Koulutus ja ura
Tutkinnot:  Berkeleyn yliopisto
Instituutti:  Massachusetts Institute of Technology   Washington University in St. Louis
Tutkimusalue:  tietojenkäsittelytiede
Tunnetut työt:  TX-0, TX-2, LINC
Wesley Allison Clark (10. huhtikuuta 1927 New Haven, Connecticut, Yhdysvallat – 22. helmikuuta 2016 New York, New York, Yhdysvallat) oli yhdysvaltalainen tietojenkäsittelytieteilijä, joka oli suunnittelemassa ensimmäisiä henkilökohtaisen tietokoneen edeltäjiä. Hän oli mukana kehittämässä TX-0-, TX-2- ja LINC-tietokoneita.
Nuoruus

Wesley Clark syntyi vuonna 1927. Hänen vanhempansa olivat Wesley Clark Sr. ja Eleanor Kittell. Hän opiskeli Berkeleyn yliopistossa fysiikkaa, josta hän valmistui vuonna 1947.
Ura > MIT:llä

Clark suoritti jatko-opintojaan reaktorifysiikassa Hanfordissa. Massachusetts Institute of Technologyn Lincoln-laboratorio houkutteli hänet vuonna 1951. Clark pääsi mukaan ryhmään, joka suunnitteli Whirlwind I -tietokonetta, joka oli keskeinen osa ilmavoimille suunnitteilla ollutta SAGE-tutkajärjestelmää.
Clark jatkoi 1950-luvulla kahden kokeellisen tietokoneen, TX-0:n ja TX-2:n suunnittelutyössä. TX-0 oli ensimmäinen transistoritietokone. Clark suunnitteli TX-0:n yhden ihmisen käytettäväksi. Hän teki logiikan teknisen kumppaninsa Ken Olsenin valmistamaan laitteistoon. TX-2:n kohdalla Clark puolestaan keskittyi graafiseen käytettävyyteen. MIT:n tohtorikoulutettava Ivan Sutherland havaitsi, että Clarkin järjestelmä pystyi toteuttamaan Vannevar Bushin 20 vuotta aiemmin esittämän vuorovaikutuksen. Sutherland kehitti TX-2:lle Sketchpad-nimisen graafisen suunnittelun ohjelman.
Ura > Washington University in St. Louis

Clark työskenteli 1964–1972 St. Louisin Washington-yliopistossa. Siellä hän teki yhteistyötä Charles Molnarin kanssa ja kehitti makromoduuleista koottavaa tietokonetta LINCia, jonka suunnittelu oli aloitettu jo MIT:ssä. LINC oli varhainen henkilökohtaisten tietokoneiden edeltäjä.
Clark kiinnostui LINCin kautta myös modulaarisesta tietokoneverkosta ja ehdotti 1970-luvun alussa tällaisia Interface Message Processor (IMP) pohjalle. Bolt Beranak and Newman -niminen yritys kehitti Clarkin ehdotuksen pohjalta Honeywellin minitietokoneisiin perustuvat IMP:t ARPANETin selkärangaksi.
Ura > Viimeiset vuodet

Clark jätti yliopistomaailman vuonna 1972 ja jatkoi uraansa konsulttina. Hän perusti yhdessä vaimonsa Maxine Rockoffin kanssa Clark, Rockoff, and Associatesin. Clark toimi 1980-luvulla useita kertoja Sutherland, Sproull, and Associatesin konsulttina, kunnes Sun Microsystems osti yrityksen ja perusti Sun Labsin.
Clark kuoli 88-vuotiaana kotonaan Brooklynissä. Kuolinsyy oli sepelvaltimotauti.
W.A.S.P. (albumi)

| W> A.S.P. W.A.S.P. |
| --- | --- | --- |

Studioalbumin tiedot
 Julkaistu: 17. elokuuta 1984
 Tuottaja(t): Blackie Lawless
 Tyylilaji: heavy metal
 Kesto: 38.21
 Levy-yhtiö: Capitol
Listasijoitukset
  6. (syyskuu 1984)
W.A.S.P.:in muut julkaisut
|   | W.A.S.P. 1984 | The Last Command 1985 |
W.A.S.P. on W.A.S.P. -yhtyeen esikoisalbumi, joka julkaistiin syyskuussa 1984. Levy ilmestyi remasteroituna vuonna 1997.
Albumi nousi Suomen virallisen listan sijalle 6.
Kappaleet > Alkuperäinen julkaisu

Kaikki kappaleet säv. ja san. Blackie Lawless, ellei muuta mainittu..
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | I Wanna Be Somebody |  | 3.43 |  |  |  |  |  |  |
| 2. | L.O.V.E. Machine |  | 3.51 |  |  |  |  |  |  |
| 3. | The Flame | Lawless, Chris Holmes, J. Marquez | 3.41 |  |  |  |  |  |  |
| 4. | B.A.D. |  | 3.56 |  |  |  |  |  |  |
| 5. | School Daze |  | 3.35 |  |  |  |  |  |  |
| 6. | Hellion |  | 3.39 |  |  |  |  |  |  |
| 7. | Sleeping (In the Fire) |  | 3.55 |  |  |  |  |  |  |
| 8. | On Your Knees |  | 3.48 |  |  |  |  |  |  |
| 9. | Tormentor | Lawless, Holmes | 4.10 |  |  |  |  |  |  |
| 10. | The Torture Never Stops |  | 3.56 |  |  |  |  |  |  |
Kappaleet > 1997 CD (uudelleenjulkaisu)

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Animal (Fuck Like a Beast) |  | 3.07 |  |  |  |  |  |  |
| 2. | I Wanna Be Somebody |  | 3.43 |  |  |  |  |  |  |
| 3. | L.O.V.E. Machine |  | 3.51 |  |  |  |  |  |  |
| 4. | The Flame | Lawless, Holmes, Marquez | 3.41 |  |  |  |  |  |  |
| 5. | B.A.D. |  | 3.56 |  |  |  |  |  |  |
| 6. | School Daze |  | 3.35 |  |  |  |  |  |  |
| 7. | Hellion |  | 3.39 |  |  |  |  |  |  |
| 8. | Sleeping (In the Fire) |  | 3.55 |  |  |  |  |  |  |
| 9. | On Your Knees |  | 3.48 |  |  |  |  |  |  |
| 10. | Tormentor | Lawless, Holmes | 4.10 |  |  |  |  |  |  |
| 11. | The Torture Never Stops |  | 3.56 |  |  |  |  |  |  |
| 12. | Show No Mercy |  | 3.48 |  |  |  |  |  |  |
| 13. | Paint It Black (The Rolling Stones cover)  | Mick Jagger, Keith Richards | 3.27 |  |  |  |  |  |  |
Kokoonpano

Blackie Lawless – laulu, basso
Chris Holmes – kitara
Randy Piper – kitara
Tony Richards – rummut
Arvostelut

Allmusic:
Metal Crypt:
Metalliluola: 10/10
Aiheesta muualla

W.A.S.P. (albumi) Discogsissa. (englanniksi)
Albumi W.A.S.P. (albumi) Encyclopaedia Metallum -sivustolla (englanniksi)
W.A.S.P.
| --- | --- |
Studioalbumit:   W.A.S.P.  The Last Command  Inside the Electric Circus  The Headless Children  The Crimson Idol  Still Not Black Enough  Kill Fuck Die  Helldorado  Unholy Terror  Dying for the World  Neon God: Part I The Rise  Neon God: Part II The Demise  Dominator  Babylon  Golgotha 
Livealbumit:   Live...In the Raw  Double Live Assassins  The Sting  Live...Animal  Live in Japan 1986 
Kokoelmat:   First Blood Last Cuts  The Best of the Best: 1984-2000, Vol. 1  The Best Of The Best  The 7 Savage: 1984-1992
Waldemar von Frenckell

Kauppaneuvos Waldemar von Frenckell. Valokuvaaja Daniel Nyblin.
Waldemar von Frenckell (15. toukokuuta 1853 Tampere – 28. toukokuuta 1936 Tukholma, Ruotsi) oli Frenckellska Tryckeri Ab:n omistaja, Leppäkoski Fabrikers Ab:n toimitusjohtaja ja J. C. Frenckell & Sonin isännöitsijä, joka sai kauppaneuvoksen arvon (1899).
Von Frenckellille myönnettiin myös todellisen valtioneuvoksen arvonimi. Hänen testamenttivaroillaan perustettiin Waldemar von Frenckellin säätiö 1938. Säätiön tarkoituksen oli edistää tieteellistä tutkimusta, palkita isänmaallista ja kulttuurityötä sekä tukea yhteiskunnallista ja tieteellistä toimintaa. Lisäksi perustettiin Waldemar von Frenckellin rahasto syöpätautien torjumiseksi.
Frenckellin vanhemmat olivat kauppaneuvos Frans von Frenckell ja Ida Matilda Bublina Kuhlström. Hänen veljensä oli Carl Theodor von Frenckell. Hän pääsi ylioppilaaksi Helsingin yksityislyseosta 1871. Waldemar von Frenckell oli aatelissäädyssä sukunsa edustaja valtiopäivillä 1882 ja 1904–1905. Waldemar von Frenckell oli naimisissa vuodesta 1886 Sigrid Procopén kanssa.
Waldemar de Brito

Waldemar de Brito
Waldemar de Brito (17. maaliskuuta 1913 São Paulo, Brasilia – 21. helmikuuta 1979 São Paulo, Brasilia) oli brasilialainen jalkapalloilija. Hän pelasi Brasilian jalkapallomaajoukkueessa 18 ottelua tehden niissä 18 maalia. Hän oli myös yksi pelaaja Vuoden 1934 MM-kisojen joukkueessa. Parhaiten hänet kuitenkin tunnetaan Pelén "löytäjänä" ja managerina. Hänen isoveljensä Petronilho de Brito pelasi myös Brasilian jalkapallomaajoukkueessa.
Brasilian joukkue – Jalkapallon MM-kilpailut 1934
1 Ariel
2 Armandinho
3 Áttila
4 Canalli
5 Carvalho Leite
6 Germano
7 Leônidas
8 Luisinho
9 Luiz Luz
10 Martim
11 Octacílio
12 Patesko
13 Pedrosa
14 Sylvio Hoffmann
15 Tinoco
16 Waldemar de Brito
17 Waldyr
Valmentaja Vinhaes
Lincoln Alexander

Lincoln Alexander vuonna 2005.
Lincoln MacCauley Alexander PC, CC, OOnt, CD, QC, (21. tammikuuta 1922 – 19. lokakuuta 2012) oli kanadalainen Progressive Conservative Party -puoluetta edustanut poliitikko, joka toimi parlamentin jäsenenä (1968–1980), työministerinä (1979–1980) ja Ontarion varakuvernöörinä (1985–1991).
Alexander syntyi Länsi-Intiasta tulleille siirtolaisvanhemmille Torontossa ja palveli Kanadan kuninkaallisissa ilmavoimissa toisessa maailmansodassa. Hänelle myönnettiin Kanadan korkein kunniamerkki, Companion-luokan Order of Canada.
Poliittisen uransa jälkeen Alexander työskenteli Guelphin yliopiston rehtorina Ontariossa vuosina 1991–2007.
Wageningen

Kartta Wageningenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Wageningen on kunta ja historiallinen kaupunki Gelderlandissa Alankomaissa. Kunta on kuuluisa yliopistostaan,  joka on erikoistunut luonnontieteisiin. Kunnassa on noin 37 400 asukasta (2014). Wageningen sijaitsee Reinin pohjoisrannalla, lähellä Gelderlandin keskusta Arnhemia.
Aiheesta muualla

Kuvia tai muita tiedostoja aiheesta Wageningen Wikimedia Commonsissa
Matkaopas aiheesta Wageningen Wikivoyagessa (englanniksi)
Kunnan kotisivut (hollanniksi) (englanniksi)
Yliopiston kotisivut
W. A. Lavonius

Wilhelm Alexander Lavonius (22. kesäkuuta 1874 Helsinki – 11. maaliskuuta 1932 Helsinki) oli suomalainen yritysjohtaja ja laillisuusmiehenä tunnettu nuorsuomalainen poliitikko. Hän toimi vuosina 1898–1903 Otavan, vuosina 1904–1906 SOK:n ja vuosina 1906–1932 Henkivakuutusyhtiö Suomen toimitusjohtajana.
Henkilöhistoria ja ammattiura

W. A. Lavonius kuului tunnettuun Lavonius-sukuun. Hänen vanhempansa olivat hovioikeudenneuvos Wilhelm Lavonius ja Maria Francisca Westzynthius. Hänen veljiään olivat vuorineuvokset Magnus ja Robert Lavonius sekä lääkintöneuvos Herman Lavonius. Kirjoitettuaan ylioppilaaksi Helsingin suomalaisesta normaalilyseosta vuonna 1892 Lavonius ryhtyi opiskelemaan Helsingin yliopistossa historiaa, filosofiaa ja kieliä. Opinnot jäivät kesken puolentoista vuoden kuluttua, sillä äitinsä kuoltua ja isänsä sairastuttua jo aiemmin hän joutui huolehtimaan nuoremmista sisaruksistaan. Ainoa Lavoniuksen suorittama yliopistotutkinto oli alempi tutkinto jumaluusopissa.
Lavonius työskenteli Keskinäisen henkivakuutusyhtiö Suomen konttoristina ja sen jälkeen kamreerina vuosina 1894–1897. Hän oli yhtiön aloitteesta perustetun Vakuutuslehden toimittajana 1897–1902. Hän toimi samaan aikaan myös nuorsuomalaisten yritykseksi luetun kustannusyhtiö Otavan toimitusjohtajana, vuoden 1897 lopusta virkaatekevänä ja vuodesta 1899 vakinaisena. Hän teki aloitteen suomalaisten lukukirjojen kustantamiseksi kansakouluja varten siihenastisten käännöskirjojen sijaan. Lavonius jätti työnsä Otavassa vuonna 1903 osallistuakseen osuuskauppojen keskuslaitoksen perustamiseen. Hän oli Suomen Osuuskauppojen Keskuskunnan (SOK) ensimmäisenä toimitusjohtajana 1904–1906 ja perusti Jalmari Sahlbomin kanssa Yhteishyvä-lehden. Lavonius jatkoi SOK:n johtokunnan jäsenenä vuoteen 1916. Hänellä oli myös muita luottamustehtäviä osuustoimintaliikkeessä: hän kuului Pellervo-Seuran johtokuntaan 1906–1916, Valion hallintoneuvostoon 1911–1917 ja Elannon edustajistoon vuodesta 1919.
Vuonna 1906 Lavonius kutsuttiin Henkivakuutusyhtiö Suomen toimitusjohtajaksi, missä tehtävässä hän jatkoi kuolemaansa asti. Nuorsuomalaisen Lavoniuksen valinta Suomen toimitusjohtajaksi vaikutti osittain siihen, että tyytymättömät vanhasuomalaiset perustivat kilpailevan Henkivakuutusyhtiö Salaman. Lavoniuksen pitkänä toimitusjohtajakautena Suomi-yhtiö menestyi suuresti ja kasvoi Pohjoismaiden suurimmaksi vakuutusyhtiöksi. Vakuutusten määrä lisääntyi 44 000:sta aina 600 000:een. Yhtiöstä tuli henkivakuutusten ohella tärkeä asuntolainojen antaja. Lavonius näki henkivakuutustoiminnan paitsi liiketoimintana myös kansalaisten aatteellisena valistamisena. Hän oli vuonna 1928 Kansantaloudellisen yhdistyksen puheenjohtaja.
Lavoniuksen puolisona oli vuodesta 1901 Hildegard Emilia Tornberg. Heillä oli neljä lasta.
Toiminta politiikassa

Sortovuosien aikana perustuslaillisiin kuulunut Lavonius oli vuosina 1902–1905 passiivista vastarintaa organisoineen kagaalin jäsenenä. Hän edusti vuosien 1905–1906 säätyvaltiopäivillä porvarissäädyssä Helsingin kaupunkia. Lavonius oli Helsingin kaupunginvaltuuston jäsen vuosina 1905–1907 ja 1926–1929. Hän kuului vuosina 1906–1907 Nuorsuomalaisen puolueen keskuskomiteaan. Ensimmäisen maailmansodan puhjettua Lavonius teki elokuussa 1914 nuorsuomalaisten keskuudessa aloitteen, että suomalaisten tulisi perustaa Venäjän armeijaan kuuluva vapaaehtoisjoukko tai asevelvollisia joukko-osastoja puolustamaan Suomen aluetta. Nuorsuomalaisten johto tyrmäsi ajatuksen eikä Lavonius tuonut sitä laajempaan julkisuuteen. Hän oli Viron vapaussodan suomalaisen komitean jäsenenä vuonna 1919.
Ensimmäisestä maailmansodasta aiheutuneen vaikean elintarvikepulan aikana Lavonius oli kuntien välisen elintarvikekomitean puheenjohtajana sekä vuosina 1917–1918 Elintarvehallituksen päällikönä. Hän oli Suomen Pankin pankkivaltuusmiehenä 1907–1909 ja eduskunnan pankkivaltuuston puheenjohtajana 1920–1924. Jälkimmäisessä tehtävässä hän laati suunnitelman markan arvon vakiinnuttamiseksi devalvaation avulla. Se toteutui vuonna 1925 annetulla lailla, jolla markka sidottiin uudelleen kultakantaan. Lavonius edusti Suomea vuoden 1927 Geneven kansainvälisessä talouskonferenssissa.
Lavonius oli 1920-luvun lopulla Kansallisen edistyspuolueen johtavia poliitikkoja ja kuului sen puoluehallitukseen. Hän oli tasavallan presidentin valitsijamiehenä vuoden 1925 vaaleissa. Noina aikoina hän keskittyi talousmiehenä vapaakaupan puolustamiseen, mutta esiintyi myös aktiivisena julkisena keskustelijana ja herätti huomiota muun muassa vaatimalla kieltolain kumoamista. Vuonna 1930 Lavonius esiintyi Lapuan liikkeen vastustajana ja oli kokoamassa sitä vastaan niin sanottua laillisuusrintamaa, mikä johti liikkeen hyökkäyksiin ja propagandaan sekä häntä että Suomi-yhtiötä ja sen asiamiehiä vastaan. Hyökkäyksiä perusteltiin silläkin, ettei Suomi-yhtiön pääkonttori Helsingissä liputtanut talonpoikaismarssin päivänä 7. heinäkuuta 1930.
Teoksia

Huru statistiska siffror kunna missbrukas. Helsingfors 1907
Taistelu Suomi-yhtiöstä. Henkivakuutusyhtiö Suomi, Helsinki 1908
Alemmat maksut, aikaisempi suoritus : vakuutusteknillinen väittely. Henkivakuutusyhtiö Suomi, Pori 1911
Suomi-yhtiö ja sen kilpailijat : joukko sanomalehtikirjoituksia ; koonnut W. A. L.  Henkivakuutusyhtiö Suomi, Helsinki 1911
Vääriä keinoja henkivakuutustyössä : muutamia sanomalehtikirjoituksia. Henkivakuutusyhtiö Suomi, Helsinki 1913
Seitsenviikkoinen sota : sanomalehtikirjoituksia. Henkivakuutusyhtiö Suomi, Helsinki 1914
Lapsetkin vakuutettava!. Henkivakuutusyhtiö Suomi, Helsinki 1916
Osuuskauppaväen uudelleen kokoaminen. Tekijä, Helsinki 1917
Kilpailun vaikutus henkivakuutustoimintaan : yhtiön vuosikokouksessa huhtikuun 15 p. 1917. Henkivakuutusyhtiö Suomi, Helsinki 1918
Kreivi von Goltzille toimitettu selonteko elintarveasiain tilasta maassamme. Elintarvikehallitus, Helsinki 1918
Yhteiskunnallista tasa-arvoa kohti ; helmikuun 8 p:nä 1918 alustuksena esittänyt W.A. Lavonius. Edistysseurojen Kustannus, Helsinki 1918
Lähivuosien talouspolitiikkaa. Tekijä, Helsinki 1920
Rahan arvo ja henkivakuutus : otteita kiertokirjeistä yhtiön asiamiehille. Keskinäinen henkivakuutusyhtiö Suomi, Helsinki 1922
Suomen rahalaitoksen uudistaminen. Suomen pankki, Helsinki 1925
Kansallisen edistyspuolueen tehtävä : esitelmä Viipurin läänin edistysmielisten elok. 22 p:nä 1926 pitämässä kokouksessa. Kansallinen edistyspuolue, Helsinki 1926
Tullipolitiikkamme suuntaviivoja : esitelmä Kansantaloudellisen yhdistyksen kokouksessa maaliskuun 30 p. 1926. Kansallinen edistyspuolue, Helsinki 1926
Neuvoa antava kansaäänestys kieltolaista. Täysikiellottoman kansanraittiuden edistämisliitto, Helsinki 1928
Tehtyä ja tekemätöntä itsenäisyytemme 10-vuotisvaiheessa. Kansallinen edistyspuolue, Helsinki 1928
Hyvät ja huonot ajat : Suomen talouselämän konjunktuurivaihtelujen luonteesta. Pori 1929
Kansallisen edistyspuolueen toiminta ja tehtävä. Kansallinen edistyspuolue, Helsinki 1930
Suomen sosialidemokratian suuntakysymys. Kansallinen edistyspuolue, Helsinki 1930
Valikoima taloudellisia kirjoituksia. Otava 1934
Aiheesta muualla

Y. R. Mäkihovi (toim.): Uranuurtajia ja rakentajia. Osuustoimintamiesten elämäkertoja, s. 128–132.  Helsinki:  Pellervo-Seura, 1950.
Wanted Dead or Alive

Wanted Dead or Alive voi tarkoittaa ainakin seuraavia:
ainakin lännenelokuvissa käytetty etsintäkuulutus
Wanted: Dead or Alive, Steve McQueenin tähdittämä lännensarja
Wanted Dead or Alive eli Elävänä tai kuolleena, Rutger Hauerin tähdittämä toimintaelokuva
”Wanted Dead or Alive”, Bon Jovin musiikkikappale.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wanted Dead or Alive”, voi hakea sivunnimihaulla, laajalla sivunnimihaulla tai tekstihaulla.
Xieng Khouang

| Xieng Khouang > 1700-luvun alkupuoli–1899 |
| --- | --- |
   Kaakkois-Aasiaa vuonna 1750. 
Valtiomuoto:  kuningaskunta
Pääkaupunki:  Xieng Khouang (nyk. Muang Khoun)
Edeltäjä(t):  Lan Xang
Seuraaja(t):  Ranskan Indokiina
Xieng Khouang oli phuanien pieni kuningaskunta nykyisen Laosin Ruukkujen tasangon alueella. Valtio oli Lan Xangin vasallivaltio, kunnes valtakunta hajosi 1700-luvun alussa. Sittemmin se oli kiistakapula Siamin ja Vietnamin välillä. Lopulta asioihin sekaantui Ranska. Laosista tehtiin ranskalainen protektoraatti vuonna 1893, ja siihen asti Ranskan suojeluksessa ollut Xieng Khouang liitettiin muuhun Laosiin vuonna 1899.
Historia

Xieng Khouangin historiankirjoituksen mukaan phuanitaustaisen kuningaskunnan nykyisen Laosin Ruukkujen tasangolla perusti Khun Boromin poika Chet Chuong. Kuningaskunnan pääkaupunki oli nykyinen Muang Khoun (ennen samaan tapaan Xieng Khouang) nykyisessä Laosin Xieng Khouangin maakunnassa. Vuonna 1353 maasta tuli Lan Xangin vasallivaltio. Lang Xang ja Vietnam kilpailivat herruudesta alueella ja Xieng Khouang maksoi tribuuttia ajoittain myös Hanoihin. Yritys liittää alue kiinteäksi osaksi Vietnamia johti Vietnamin ja Lang Xangin sotaan vuonna 1478. Sota ei ratkaissut kiistoja alueesta, vaan sen hallitsijat maksoivat tribuuttia edelleen vaihtelevasti molempiin valtakuntiin. Lähemmät yhteydet kuningaskunnalla voidaan kuitenkin katsoa olleen Lang Xangin kanssa.
Lang Xang jakautui 1700-luvulla kolmeen kuningaskuntaan, Luang Prabang, Vientiane ja Champassak. Lang Xangin kadottua kartalta vietnamilaisvaikutus Xieng Khouangissa kasvoi. 1800-luvulla hallinneella kuningas Chao Noilla oli yhteyksiä sekä Vietnamiin että Siamiin maksaen tribuuttia molempiin valtakuntiin. Siamilaisten vallattua Vientianen vuonna 1827 maan kuningas Anuvong pakeni ensin Vietnamiin ja lopulta Xieng Khouangiin. Chao Noin oli nyt luovutettava paennut kuningas joko Vietnamiin tai Siamiin. Lopulta hän päätti luovuttaa kuninkaan siamilaisille. Kostoksi Vietnamin keisari Minh Mạng lähetti sotajoukon vangitsemaan Chao Noin ja hänet teloitettiin Vietnamin pääkaupunki Huếssa.
Chao Noin kuoleman jälkeen Xieng Khouangia hallittiin suoraan Vietnamin alaisuudessa. Vuonna 1855 vietnamilaiset tekivät kuitenkin Vientianen entisen kuninkaan Anuvongin pojasta Xieng Khouangin hallitsijan arvonimellä keisarillinen valtuutettu prinssi. Vietnamilaisten alainen hallitsija maksoi myös tribuuttia Luang Prabangiin. Siamissa Vietnamin pelättiin yrittävän ulottaa vaikutusvaltaansa myös muualle nykyiseen Laosiin. Vastatoimena siamilaiset valtasivat Luang Prabangin vuonna 1885. Virallinen syy valloitukselle oli paikallisten suojeleminen Kiinasta tulleita sotajoukkoja vastaan. Vietnamissa nyt vaikutusvaltainen Ranska lähetti nootin Siamiin varoittaen heitä loukkaamasta Vietnamin oikeuksia Xieng Khouangissa ja Luang Prabangissa. Ranskan vastaisen sodan uhkaama Siamin kuningas Mongut taipui tekemään vuonna 1886 sopimuksen, jolla Ranskan sallittiin asettavan varakonsulin Luang Prabangiin. Vuonna 1893 Laosista tehtiin puolestaan Ranskan protektoraatti. Xieng Khouang oli ranskalaisten suojeluksessa aina vuoteen 1899, jolloin se liitettiin muuhun Laosiin.
Buddha-patsas Xieng Khouangin raunioituneessa pääkaupungissa. Nykyinen Muang Khoun, Laos.
Wageningenin yliopisto

| Wageningenin yliopisto> Wageningen University & Research |
| --- | --- |
 Wageningenin yliopiston pääkampus.
Motto:  engl. To explore the potential of nature to improve the quality of life
Perustettu:  1876 (maatalousoppilaitos), 1918 (julkinen yliopisto)
Henkilökunta:  6 800
Opiskelijoita:  12 900
Sijainti:  Wageningen,  Alankomaat
Sivusto:  www.wur.nl
Wageningenin yliopisto (holl. Wageningen Universiteit) on alankomaalainen tutkimusyliopisto. Varsinainen yliopisto toimii kiinteässä yhteistyössä Wageningenin tutkimussäätiön kanssa. Yhdessä ne esiintyvät nimikkeellä Wageningen University & Research (lyhennys WUR). Sen pääkampus sijaitsee Wageningenissa, joka on osa Alankomaiden ruokalaaksoksi (holl. Regio Foodvalley) kutsuttua elintarviketuotantoon ja -tutkimukseen keskittynyttä maantieteellistä aluetta. Vuonna 1876 alkunsa saanut yliopisto kertoo keskittyvänsä erityisesti kolmelle osa-alueelle: 1) ruoka, rehu ja biopohjainen tuotanto; 2) luonnonvarat ja elävä ympäristö ja 3) yhteiskunta ja hyvinvointi. Yliopistossa opiskelee noin 12 900 opiskelijaa ja sillä on tutkimushenkilökunta mukaan lukien 6 800 työntekijää.
Yliopisto sijoittuu kansainvälisissä yliopistovertailussa hyvälle kansainväliselle tasolle. Esimerkiksi Shanghain yliopistorankingissa 2021 (ARWU) se ylsi maailmanlistan sijaluokkaan 101–150 ja THE World University Rankings -vertailussa sijalle 53 (THE, 2022). Alakohtaisesti yliopisto pärjäsi erityisen hyvin maataloustieteissä (maailmanlistan 1.), maantieteessä (2.), elintarviketieteessä ja teknologiassa (3.), ekologiassa (4.), eläinlääketieteessä (11.) ja bioteknologiassa (16.). Myös yhdysvaltalainen US News ja brittiläinen QS World University Rankings pisteyttivät oppilaitoksen maailman korkeatasoisemmaksi maataloustieteelliseksi yliopistoksi.
Wageningenin yliopiston Lumen-rakennuksen sisätiloja.
Keväinen Wageningenin arboretumin näkymä.
De Dreijenin arboretumin näkymä.
Meijerikampuksen aluetta.
Meijerikampuksen tutkimusnavettaa.
Atlas-rakennus (2019).